wickkiey/tamil-wikipedia-chunked huggingface dataset:
# கோபால்ட்(II) சயனேட்டு

## அணைவுச் சேர்மங்கள்

### டெட்ராசயனேட்டோகோபால்டேட்(II)

Co(C<sub>5</sub>H<sub>5</sub>)<sub>2</sub>]<sub>2</sub>[Co(NCO)<sub>4</sub>] போன்ற தொடர்புடைய டெட்ராசயனேட்டோகோபால்டேட்(II) அயனியின் பல சேர்மங்கள் கட்டமைப்பு ரீதியாக தெளிவுபடுத்தப்பட்டுள்ளன. இந்த அணைவுகள் அனைத்தும் அடர் நீல நிறத்தைக் கொண்டுள்ளன.  
பொட்டாசியம் சயனேட்டு மற்றும் கோபால்ட்(II) நைட்ரேட்டு சேற்மங்களின் வினையால் பொட்டாசியம் டெட்ரா ஐசோசயனேட்டோகோபால்டேட்(II) உற்பத்தி செய்யப்படுகிறது::  
:4 KOCN + Co(NO<sub>3</sub>)<sub>2</sub> → K<sub>2</sub>[Co(NCO)<sub>4</sub>] + 2 KNO<sub>3</sub>  
கோபால்ட்சீனியம் [Co(C<sub>5</sub>H<sub>5</sub>)]<sup>+</sup> மற்றும் 1-எத்தில்-3-மெத்திலிமிடசோலியம் குளோரைடு போன்ற மற்ற டெட்ராசயனேட்டோகோபால்டேட்(II) உப்புகளும் அறியப்படுகின்றன குயினோலின் மற்றும் 2,6-இருமெத்தில்பைராசின் போன்றவற்றை சேர்த்து கோபால்ட்(II) சயனேட்டு அணைவுச் சேர்மங்களை தயாரிக்கலாம்.
# கோபால்ட்(II) சயனேட்டு

## கட்டமைப்பு

எளிமையான கோபால்ட்டு சயனேட்டு தெரியவில்லை என்றாலும், டெட்ராசயனேட்டோகோபால்டேட்(II) அயனியின் அமைப்பு தெளிவுபடுத்தப்பட்டுள்ளது. [Co(NCO)<sub>4</sub>]<sup>2-</sup> அயனியானது நைட்ரசன் பிணைக்கப்பட்ட நான்முகி மைய கோபால்ட்டு அணுவைக் கொண்டுள்ளது. கோபால்ட்டு நைட்ரசன் பிணைப்பு நீளம் 1.96 Å என்ற அளவில் காணப்படுகிறது.
# இந்தியக் கருப்பு பட்டாணிக் குருவி

**இந்தியக் கருப்புப் பட்டாணிக் குருவி** (*Indian black-lored tit*) அல்லது **இந்திய மஞ்சள் பட்டாணிக் குருவி** (*மாக்லோலோபசு அப்லோனோடசு*) என்பது பாரிடே குடும்பத்தில் *மாக்லோலோபசு* பேரினத்தினைச் சேர்ந்த ஒரு பறவை சிற்றினம் ஆகும். இது மஞ்சள் கன்னம் கொண்ட பட்டாணிக் குருவியின் நெருங்கிய இனமாகவும் இருக்கலாம். மேலும் இவை மஞ்சள் பட்டாணிக் குருவியுடனும் நெருங்கியத் தொடர்புடையது. இந்த மூன்று பட்டாணிக்குருவிகளும் கிட்டத்தட்ட ஒரு தனித்துவமான பரம்பரையை உருவாக்குகின்றன. இது உருவவியல் மற்றும் இழைமணிகளின் டி. ஆக்சி-ரைபோநியூக்ளிக் காடியின் சைட்டோக்ரோம் பி வரிசை பகுப்பாய்வு மூலம் சான்றளிக்கப்படுகிறது. *மாக்லோலோபசு* என்ற துணைப்பேரினப்பெயர் இவற்றுக்குப் பொருந்தலாம்.  
இந்தச் சிற்றினம் இந்தியத் துணைக் கண்டத்தில் வசித்து இனப்பெருக்கம் செய்யக்கூடியது ஆகும். இது திறந்த வெப்பமண்டலக் காடுகளில் காணப்படும் ஒரு பொதுவான பறவை. ஆனால் இலங்கையில் இது காணப்படவில்லை. இது ஒரு சுறுசுறுப்பான பறவையாகும். இது பறக்கும் போதே பூச்சிகள் மற்றும் சிலந்திகளை இரையாக எடுத்துக்கொள்ளும். சில நேரங்களில் பழங்களையும் உண்ணுகிறது.  
இந்தியாவின் பெரும்பாலான பகுதிகளில் இவற்றைக் காணலாம். இவை 13 செ.மீ. உடல் நீளத்தினைக் கொண்டது. அடிப்பகுதியில் ஒரு பரந்த கருப்பு கோட்டினைக் கொண்டது. மேல் பகுதிகள் ஆலிவ்-பச்சை நிறத்தில் உள்ளன. இது இரண்டு வெள்ளை அல்லது மஞ்சள் நிற இறக்கைகளையும், வெள்ளை வெளிப்புற வால் இறகுகளையும் கொண்டுள்ளது.  
பெண் பறவைகள் மற்றும் இளம் பறவைகள் ஆண்களை விட மந்த நிறத்திலானது. இந்தப் பட்டாணிக் குருவியின் வரம்பில் வடக்கிலிருந்து தெற்கே கீழ்ப் பகுதியின் நிறம் மந்தமாகிக் காணப்படும்.  
இது மற்ற பட்டாணிக் குருவிகளைப் போலவே, குரல் எழுப்பும் பறவை ஆகும். மேலும் பலவிதமான அழைப்புகளைக் கொண்டுள்ளது. இவற்றில் மிகவும் பரிச்சயமான ஒன்று *சி-சி* ஆகும். இந்த ஓசை சில நேரங்களில் சிட்டா போன்ற *சி-சி-சி* ஆகும்.  
மரங்கொத்தி அல்லது குக்குறுவான் கூடுகளை இவை பயன்படுத்திக் கொள்கின்றன. மேலும் இந்தச் சிற்றினம் துளையமைத்தோ அல்லது மனிதனால் உருவாக்கப்பட்ட தளங்களையோ பயன்படுத்தும். இது ஒரு நேரத்தில் 3 முதல் 5 வெள்ளை நிற முட்டைகளை இடும். இம்முட்டையில் சிவப்புகள் காணப்படும்.  
இந்தியக் கருப்பு பட்டாணிக் குருவி முன்பு *பரசு* பேரினத்தில் உள்ள பல சிற்றினங்களில் ஒன்றாகும். ஆனால் 2013-இல் வெளியிடப்பட்ட மூலக்கூறு தொகுதி வரலாற்றுக்குரிய பகுப்பாய்வு புதிய பேரினத்தின் உறுப்பினர்களைக் கொண்ட ஒரு தனித்துவமான உயிரினக் கிளையுடன் கூடிய பேரினமான *மாக்லோலோபசு*விற்கு மாற்றப்பட்டது.
# சயனிசுடெசு

**சயனிசுடெசு** (*Cyanistes*) என்பது பாரிடே குடும்பத்தைச் சேர்ந்த பட்டாணிக் குருவி பறவைகளின் பேரினமாகும். இந்தப் பேரினம் ஒரு காலத்தில் பாரசின் துணைப்பேரினமாக கருதப்பட்டது. 2005ஆம் ஆண்டில், பட்டாணிக் குருவி குடும்ப உறுப்பினர்களிடமிருந்து மைட்டோகாண்ட்ரிய டி. என். ஏ. வரிசைகளின் ஆய்வின் அடிப்படையில் மூலக்கூறு தொகுதிவரலாற்று பகுப்பாய்வு பல துணைப்பேரினங்களை பேரின நிலைக்கு உயர்த்த வேண்டும் என்று முன்மொழிந்தது. இந்த முன்மொழிவைப் பன்னாட்டுப் பறவையியலாளர்கள் சங்கம் மற்றும் இங்கிலாந்து பறவையியல் சங்கத்தினர் ஏற்றுக்கொண்டனர்.
# சயனிசுடெசு

## சிற்றினங்கள்

இந்த பேரினத்தில் மூன்று சிற்றினங்கள் உள்ளன.
| *சயனிசுடெசு கேரூலியசு* | யூரேசிய நீலப் பட்டாணிக் குருவி | ஐரோப்பா |
| --- | --- | --- |
| *சயனிசுடெசு டெனெரிபே* | ஆப்பிரிக்க நீல நிறப் பட்டாணிக் குருவி | வடக்கு ஆப்பிரிக்கா மற்றும் கேனரி தீவுகள். |
| *சயனிசுடெசு சயனசு* | அசூர் பட்டாணிக் குருவி | உருசியா மற்றும் மத்திய ஆசியா மற்றும் வடமேற்கு சீனா, மஞ்சூரியா மற்றும் பாக்கித்தான் |
*சயனிசுடெசு* என்ற பெயர் 1829-இல் செருமனிய இயற்கை ஆர்வலர் ஜேக்கப் காப் என்பவரால் ஒரு துணைப்பேரினமாக அறிமுகப்படுத்தப்பட்டது. இந்த வார்த்தையானது அடர்-நீலம் என்று பொருள்படும் பண்டைய கிரேக்கச் சொல்லான குவானோசு என்பதிலிருந்து வந்தது. இந்த மாதிரி சிற்றினம் 1842ஆம் ஆண்டில் ஜார்ஜ் கிரே என்பவரால் யூரேசிய நீலப் பட்டாணிக் குருவி என நியமிக்கப்பட்டது.
# செம்பழுப்பு மார்பு பட்டாணிக் குருவி

**செம்பழுப்பு மார்பு பட்டாணிக் குருவி** (*Rufous-naped tit*) அல்லது அடர் சாம்பல் பட்டாணிக் குருவி என்றும் அழைக்கப்படும் செம்பழுப்பு மார்பு பட்டாணிக் குருவி (*பெரிபரசு ரூபோனுச்சாலிசு*), பட்டாணிக் குருவி குடும்பத்தைச் சேர்ந்த ஒரு ஆசியப் பாடும் பறவை சிற்றினமாகும். இது சில நேரங்களில் செம்பழுப்பு குத பட்டாணிக் குருவியுடன் (பெ. ரூபிடிவென்டிரிசு) ஒத்த இனமாகக் கருதப்பட்டு, *பரசு* பேரினத்தின் கீழ் வைக்கப்பட்டது.  
இந்த பட்டாணிக் குருவி மேற்கு இமயமலை பூர்வீகமாகக் கொண்டது. ஆனால் இந்தியா, சீனா, பாக்கிதான், துருக்கிஸ்தான், கிர்கிசுதான் மற்றும் ஆப்கானித்தானின் சில பகுதிகளில் மிகப் பெரிய வரம்பைக் கொண்டுள்ளது. பரவலாகவும் பொதுவானதாகவும், இது பன்னாட்டு இயற்கைப் பாதுகாப்புச் சங்கத்தினால் அருகிய இனமாகக் கருதப்படவில்லை.
# லாதினின் அறிகுறி

**லாதினின் அறிகுறி** (*Ladin's sign*) கர்ப்பத்தினைக் குறிக்கும் ஒரு மருத்துவ அறிகுறியாகும். இதில் கருப்பை மற்றும் கருப்பை வாய் சந்திப்பில் கருப்பையின் நடுப்பகுதி மென்மையாகக் காணப்படும். இதனை சுமார் 6 வாரக் கர்ப்ப காலத்தில் கையால் பரிசோதிப்பதன் மூலம் கண்டறியலாம். கர்ப்பம் என்று சந்தேகிக்கப்படும் போது பெண்ணின் இடுப்பில் முதல் பரிசோதனையின் போது லாதினின் அடையாளம் பெரும்பாலும் காணப்படும். கர்ப்ப காலத்தில் கர்ப்பப்பை வாய் நீளம் குறிப்பிடத்தக்கதாகும். மேலும் குறுகிய அல்லது குறுகிய நீளம் முன்கூட்டிய பிரசவம் மற்றும் பிரசவ வாய்ப்புகளை அதிகரிக்கும்; ஏனெனில் இந்த குறுகல் பிரசவத்தின் தொடக்கத்தில் இயற்கையாகவே நிகழ்கிறது. கருப்பை வாய் கருவுறுதலிலிருந்து மென்மையாகிறது. கர்ப்பத்தின் ஆரம்ப அறிகுறிகளுடன் இணைந்து, லாதினின் அறிகுறியைக் கண்டறிவது கர்ப்பத்தினை கண்டறிதலைச் சரிபார்க்க மருத்துவர்களுக்கு உதவும்.  
கர்ப்ப காலத்தில் கருப்பை வாய் அசாதாரணமாக மென்மையாக்கப்படலாம். எனவே கருப்பை வாய் மென்மையாக்கலின் அசாதாரணங்களுக்கான சோதனை, சுத்த அலை வேக அளவீடு உட்பட, சாதாரண மற்றும் அசாதாரண மென்மையாக்கத்தை வேறுபடுத்துவதற்கான ஒரு முறையாகப் பயன்படுத்தலாம்.
# எர்னசுடு லுட்விக் ஆல்பிரட் கெகர்

**எர்னசுடு லுட்விக் ஆல்பிரட் கெகர்** (*Ernst Ludwig Alfred Hegar*) என்பவர் ஆல்பிரெட் கெகர் என்றும் அறியப்படுகிறார். இவர் செருமன் நாட்டினைச் சார்ந்த மகளிர் மருத்துவ நிபுணர் ஆவார். இவர் புதிய மருத்துவ கருவிகள் மற்றும் நுட்பங்களை உருவாக்கியதில் புகழ்பெற்றவர். கெகர் 1830ஆம் ஆண்டு சனவரி மாதம் 6 நாளன்று செருமனியின் டார்ம்ஸ்டாடில் பிறந்தார். 5 ஆகத்து 1914 அன்று இறந்தார். இவரது உடல் பிரிசுகோவில் அடக்கம் செய்யப்பட்டது.  
கெகர் நாட்டு மருத்துவரான ஜோகன் ஆகசுடு கெகரின் மகன் ஆவார். இவர் கீசென், ஐடெல்பெர்க், பெர்லின் மற்றும் வியன்னாவில் மருத்துவம் பயின்றார். பட்டப்படிப்புக்குப் பிறகு தரைப்படையில் சேர்ந்து தரைப்படை மருத்துவராக பணியாற்றினார். பின்னர் இவர் டார்ம்ஸ்டாட் நகரில் மகப்பேறியல் நிபுணராகத் தனியார் பயிற்சிக்குச் சென்றார்.  
1864ஆம் ஆண்டில் பிரீபர்க் பல்கலைக்கழகத்தில் மகளிர் மருத்துவம் மற்றும் மகப்பேறியல் பேராசிரியராக ஓட்டோ ஸ்பீகல்பெர்க் கைத் தொடர்ந்து ஆல்பிரட் கெகர் தேர்ந்தெடுக்கப்பட்டார். மேலும் 1868ஆம் ஆண்டில் பிரீய்பர்க் பல்கலைக்கழக மருத்துவ மையத்தின் யுனிவர்சிட்டட்ஸ்-ஃப்ரான்க்லினிக் பல்கலைக்கழகத்தின் முதல் தலைவராக இருந்தார். 1898ஆம் ஆண்டில் கெகர் "பீட்ராகே ஜுர் கெபூர்தில்ஃப் அண்ட் கைனகோலாஜி" என்ற பத்திரிகையையும் நிறுவினார். கிருமி நாசினிகள் மற்றும் கிருமி நாசினி நடைமுறைகளின் முன்னோடியாக இருந்தார். கெகர் 1904-இல் பணி ஓய்வு பெற்றார்.  
கெகர் உருவாக்கிய பல நுட்பங்கள் மற்றும் கருவிகளில் கெகரின் குறியீடு மற்றும் கெகர் விரிவடைதல்கள், கெகரின் அறுவை சிகிச்சை (சிதைந்த பெரினியத்தை சரிசெய்வதற்கான அறுவை சிகிச்சை) அடங்கும். இவரது படைப்புகள் இன்னும் உலகெங்கிலும் உள்ள மகப்பேறியல் கல்லூரிகளில் பரவலாக விவாதிக்கப்படுகின்றன.  
மகளிர் மருத்துவ நிபுணர் ருடால்ப் கால்டன்பாக்குடன் (1842-1893) இணைந்து, மூன்று பதிப்புகளில் வெளியிடப்பட்ட செயல்முறை மக்கட்பேரியல் இதழின் இணை ஆசிரியராக இருந்தார்.
# எர்னசுடு லுட்விக் ஆல்பிரட் கெகர்

## குறிப்புகள் மற்றும் மேலதிக வாசிப்பு

- பால் டிப்ஜென்: *Die deutsche Medizin und Gynäkologie im Zeitalter der Wissenschaftlichen Anfänge von Alfred Hegar*, Deutsche Medizinische Wochenschrift, பெர்லின், 1930.
- ஏ. மேயர்: *Alfred Hegar und der Gestaltwandel der Gynäkologie seit Hegar*, ஃப்ரீபர்க், 1961.
- டோர்லாண்டின் இல்லஸ்ட்ரேட்டட் மருத்துவ அகராதி
# சாலிய உபுல் அலதெனிய

கேப்டன் **சமரகூன் வசல முடியன்செலகே சாலிய உபுல் அலதெனிய** (*Samarakoon Wasala Mudiyanselage Saliya Upul Aladeniya*), 1 மார்ச் 1963-11 சூன் 1990) என்பவர் ஒரு இலங்கை படை வீரர் மற்றும் இலங்கையின் போர்க்கால வீரத்திற்கான மிக உயரிய விருதான பரம வீர விபூஷணயாவை பெற்ற இரண்டாமவர். இவர் கொக்காவிலில் சிறிய இராணுவப் பிரிவிற்கு கட்டளைத் தளபதியாக இருந்தார். இவர்கள் தமிழீழ விடுதலைப் புலிகளால் சுற்றி வளைக்கப்பட்ட போது இவர் காயமடைந்தவர்களை கைவிட்டு வெளியேற மறுத்து தான் கொல்லப்படும் வரை போராடி உயிரிழந்தார்.
# சாலிய உபுல் அலதெனிய

## துவக்ககால வாழ்க்கை

கண்டியில் பிறந்த இவரது தந்தை அரசு பெருந்தோட்டக் கூட்டுத்தாபனத்தில் தோட்டக்காரராகவும், இலங்கை தொண்டர் படையில் கேப்டனாகவும் இருந்தார். அவருக்கு இரண்டு உடன்பிறப்புகள் இருந்தனர். கண்டி டிரினிட்டி கல்லூரியில் கல்வி பயின்ற இவர் தனது குடும்பத்திற்கு சொந்தமான சிறிய தோட்டமொன்றில் பணிபுரிந்து வந்தார்.
# சாலிய உபுல் அலதெனிய

## இராணுவ சேவை

இவர் 1989 இல் இலங்கை இராணுவத்தில் ஒரு தன்னார்வ அதிகாரியாகச் சேர்ந்தார். இலங்கை இராணுவ அகாதமியில் குறுகிய ஆணைக்குழு பாடத்தைப் பயின்று, இலங்கை சிங்க படைப்பிரிவின் 2 வது (V) பட்டாலியனில் இரண்டாவது லெப்டினன்டாக நியமிக்கப்பட்டார். இவர் 1987-89 ஜேவிபி புரட்சியின் பிற்பகுதியில் நுவரெலியாவில் பட்டாலியனில் பணியாற்றினார். பின்னர் இவர் 3 வது (வி) பட்டாலியன், சிங்கப் படையணிக்கு மாற்றப்பட்டார் மற்றும் ஏ கம்பெனியில் இணைக்கப்பட்டார்.
# சாலிய உபுல் அலதெனிய

## இராணுவ சேவை

### கொக்காவில் சமர்

1990 மே 18 அன்று, மூன்று அதிகாரிகளைக் கொண்ட ஏ கம்பெனி படைகள் மாங்குளத்தில் நிலைநிறுத்தப்பட்டன. ஒரு கம்பெனியைச் சேர்ந்த இரண்டு அதிகாரிகளும் 58 ஆட்களும் கொக்குவ்லாவில் (கொக்காவில்) தனித்திருந்த இராணுவப் புறக்காவல் மையத்துக்கு அனுப்பப்பட்டனர், அது தொலைக்காட்சி ஒளிபரப்பு நிலையத்தைப் பாதுகாப்பதற்காக நிறுவப்பட்டதாகும். இரண்டாவது லெப்டினெண்டாக அலதெனியா அந்த பிரிவில் இருந்தார். சூன் 5 அன்று, விடுதலைப் புலிகள் மாங்குளத்தைத் தாக்கியபோது இராணுவும் 43 போராளிகளைக் கொன்று அவர்களை முறியடித்தது.  
1990 ஆம் ஆண்டு சூன் 11 ஆம் நாள், 600 க்கும் மேற்பட்ட காவல்துறை அதிகாரிகளுடன் அவர்களின் காவல் நிலையங்களை புலிகள் சுற்றி வளைத்தனர். பின்னர் அவர்கள் படுகொலை செய்யப்பட்டனர். மறுநாள் மாங்குளமும் கொக்காவிலும் புலிகளால் சுற்றி வளைக்கப்பட்டன. சூன் 16 அன்று, போர் நிறுத்தம் ஏற்பட்டது, முகாமுக்குப் பொறுப்பான கேப்டனும் பதினைந்து வீரர்களும் விடுப்பில் சென்றனர். லெப்டினன்ட் அலதெனியவை முகாமுக்கு பொறுப்பாளராக இருந்தார்.  
சூன் 27 அன்றிலிருந்து, முகாம் பல நாட்கள் புலிகளால் சுற்றி வளைக்கப்பட்டது. முகாமில் உணவும் தண்ணீரும், வெடிமருந்துகளும் தீர்ந்துவிட்டன. பல கோரிக்கைகள் இருந்தும், வன்னி தலைமையகத்திலிருந்து அனுப்பப்பட்ட துணைப்படைகள் வேறு இடங்களுக்கு திருப்பி விடப்பட்ட நிலையில், கொக்காவிலை சென்றடையவில்லை. சூலை 11 அன்று, பதினோன்றாவது மணிக்ககு முகாமில் இருந்து வெளியேறுவதற்கான உத்தரவு இவருக்கு வந்தது. ஆனால் அது மிகவும் தாமதமாக வந்த உத்தரவு ஆகும். முகாமில் பலர் காயமுற்ற நிலையில் அவர்களை விட்டுச் செல்ல இவர் விரும்பவில்லை. அவர்களை விட்டு வெளியேறுவதை விட அவர்களுடன் சேர்ந்து இறந்துவிடுவதாக உறுதியளித்த லெப்டினன்ட் அலதெனியா, முகாமில் உள்ள ஒரே படைவீரன் அல்லாத பணியாளரை ( சமையல்காரர்) வெளியேற உத்தரவிட்டார். மேலும் முகாமில் இருந்த பெரும்பான்மையான பாதுகாவலர்கள் கொல்லப்பட்டு, அருகில் இருந்த எரிபொருள்கள் வெடிக்கும் வரை போராடினார். இவரது உடல் மீட்கப்படவில்லை என்றாலும் இவர் காணாமல் போனவராக பட்டியலிடப்படவில்லை. வன்னி தலைமையகத்திடம் லெப்டினன்ட் அலதெனியா பேசிய இறுதி வார்த்தைகள்,  
அலதெனியா மரணத்திற்குப் பின் கேப்டனாக பதவி உயர்வு வழங்கப்பட்டது, மேலும் 21, ஜூன், 1994 அன்று சனாதிபதி டி. பி. விஜேதுங்கவால் பரம வீர விபூஷணாய பதக்கம் வழங்கப்பட்டது. 2009 இல் தாக்குதல் நடவடிக்கைகளில், இலங்கை இராணுவம் கொக்காவிலை மீண்டும் கைப்பற்றியது. 2011 ஆம் ஆண்டில், தொலைக்காட்சி ஒளிபரப்பு கோபுரம் மீண்டும் கட்டப்பட்டது. மேலும் அங்கு அலதெனியா மற்றும் அவரது படையினருக்கு ஒரு நினைவுச்சின்னம் கட்டப்பட்டது.
# சாலிய உபுல் அலதெனிய

## குடும்பம்

அலதெனியா இறப்பதற்கு சில காலம் முன்புதான் திருமணம் செய்து கொண்டிருந்தார்.
# லோபோபேனிசு

**லோபோபேனிசு** (*Lophophanes*) என்பது பாரிடே குடும்பத்தைச் சேர்ந்த ஒரு சிறிய பறவை பேரினமாகும். இந்த பேரினத்தின் பெயர் பண்டைக் கிரேக்க சொற்களான *லோபோசு*, "முகடு" மற்றும் பைனோ, "காட்ட" ஆகியவற்றிலிருந்து வந்தது.  
இதில் பின்வரும் சிற்றினங்கள் உள்ளன:
| *லோபோபேனிசு கிறிசுடாடசு* | முகட்டு பட்டாணிக் குருவி | மத்திய மற்றும் வடக்கு ஐரோப்பா |
| --- | --- | --- |
| *லோபோபேனிசு* *டைக்குரோசு* | சாம்பல் முகட்டு பட்டாணிக் குருவி | தெற்கு-மத்திய சீனா |
# சித்திபாரசு

**சித்திபாரசு** (*Sittiparus*) என்பது *பாரிடே* குடும்பத்தைச் சேர்ந்த ஒரு பறவை பேரினமாகும். இந்தப் பேரினத்தில் உள்ள சிற்றினங்கள் முன்பு *பரசு* பேரினத்தில் சேர்க்கப்பட்டன. ஆனால் 2013ஆம் ஆண்டில் விரிவான மூலக்கூறு தொகுதி வரலாற்றுப் பகுப்பாய்வு வெளியிடப்பட்டதைத் தொடர்ந்து *பரசு* பல பேரினங்களாகப் பிரிக்கப்பட்டபோது *சித்திபாரசு* பேரினத்திற்கு மாற்றப்பட்டது. *சித்திபாரசு* பேரினம் முதலில் பெல்ஜிய அரசியல்வாதியும் இயற்கை ஆர்வலருமான எட்மண்ட் டி செலிசு லாங்சாம்ப்சால் 1884ஆம் ஆண்டில் பல்வேறு பட்டாணிக் குருவி மாதிரி இனங்களுடன் உருவாக்கப்பட்டது.  
இந்தப் பேரினத்தில் பின்வரும் சிற்றினங்கள் உள்ளன:
|ஓவ்சுடன் பட்டாணிக் குருவி
|சப்பானின் தெற்கு இசு தீவுகள்
|-
|*சித்திபாரசு ஒலிவாசியசு* (*சி. வாரியசு* சிற்றினத்திலிருந்து பிரிந்தது)
|இரியோமோட் பட்டாணிக் குருவி
|சப்பானின் தென்மேற்கு மற்றும் தைவானின் கிழக்கே
|-
|*சித்திபாரசு கேசுடானெவெண்ட்ரிசு*(*சி. வாரியசு* சிற்றினத்திலிருந்து பிரிந்தது)
|கசுகொட்டை-வயிற்று பட்டாணிக் குருவி
|தைவான்
|-
|*சித்திபாரசு செமிலார்வேடசு*
|வெண் பட்டாணிக் குருவி
|பிலிப்பீன்சு
|-
|}
டைட்டோ மாறுபட்ட பட்டாணிக் குருவி, *சி. வா. ஓரி* என்ற துணையினமானது 1940களில் அழிந்தது.
# டெட்ராவினைல்வெள்ளீயம்

**டெட்ராவினைல்வெள்ளீயம்** (*Tetravinyltin*) என்பது C<sub>8</sub>H<sub>12</sub>Sn என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமவெள்ளீயம் சேர்மமான இதை டெட்ராவினைல்சிடானேன் என்றும் அழைக்கலாம்.
# டெட்ராவினைல்வெள்ளீயம்

## பயன்கள்

வெப்பப்படுத்தினால் டெட்ராவினைல்வெள்ளீயம் மற்றும் வெள்ளீயம் டெட்ராகுளோரைடு ஆகியவற்றின் கலவையானது விகிதாச்சாரமின்றி இருவினைல்வெள்ளீயம் இருகுளோரைடு, வினைல்வெள்ளீயம் முக்குளோரைடு மற்றும் டிரைவினைல்வெள்ளீயம் குளோரைடு ஆகியவற்றை அதிக அளவில் உருவாக்குகிறது. இவ்வினை பற்றிய ஓர் ஆய்வை அமெரிக்க னேதியியல் சங்கம் இதழில் காணலாம்.  
டெட்ராவினைல்வெள்ளீயத்தை சிகிச்சை அல்லது நோயறிதல் நோக்கங்களுக்காகப் பயன்படுத்த முடியாது. ஆனால் இது ஆராய்ச்சிக்காக மட்டுமே பயன்படுத்தப்படுகிறது. மென் படல படிவுக்காகவும் இதை பயன்படுத்தடலாம்.
# டெட்ராவினைல்வெள்ளீயம்

## தீங்குகள்

ஐரோப்பிய வேதியியல் முகமையின் கூற்றுப்படி, டெட்ராவினைல்வெள்ளீயம் திரவ மற்றும் வாயு வடிவங்களில் எரியக்கூடியதாகும். தோலுடன் தொடர்பு கொள்ளும்போதும், உள்ளிழுக்கும்போதும், விழுங்கும்போதும் நச்சுத்தன்மையுடையதாக செயல்படுகிறது. எனவே, தனிப்பட்ட பாதுகாப்பு உபகரணங்களை பயன்படுத்தி இதை கையாள வேண்டும். பயன்படுத்தும்போது சரியான எச்சரிக்கையுடன் பயன்படுத்தப்பட வேண்டும்.
# எரித்ரோசெர்கசு

**எரித்ரோசெர்கசு** (*Erythrocercus*) என்பது ஆப்பிரிக்காவில் காணப்படும் மூன்று ஈப்பிடிப்பான் சிற்றினங்களைக் கொண்ட பறவைப் பேரினமாகும்.  
இந்தப் பேரினம் இதன் சொந்த குடும்பமான **எரித்ரோசெர்சிடே**வில் வைக்கப்பட்டுள்ளது. இது 2012-இல் சில்க் பெரெகின் மற்றும் கூட்டாளிகளால் அறிமுகப்படுத்தப்பட்டது.
# எரித்ரோசெர்கசு

## சிற்றினங்கள்

இந்த பேரினத்தில் பின்வரும் சிற்றினங்கள் உள்ளன:
| சின்ன மஞ்சள் ஈப்பிடிப்பான் | *எரித்ரோசெர்கசு கோலோக்ளோரசு* | கென்யா, சோமாலியா, தான்சானியா |
| --- | --- | --- |
| லிவிங்சுடன் ஈப்பிடிப்பான் | *எரித்ரோசெர்கசு லிவிங்ஸ்டோனி* | மலாவி, மொசாம்பிக், தான்சானியா, சாம்பியா, ஜிம்பாப்வே. |
| கசுக்கொட்டைத் தலை ஈப்பிடிப்பான் | *எரித்ரோசெர்கசு மெக்காலி* | அங்கோலா, கேமரூன், மத்திய ஆப்பிரிக்க குடியரசு, காங்கோ குடியரசு, காங்கோ மக்களாட்சிக் குடியரசு, கோட் டிவார், ஈக்வடோரியல் கினி, காபோன், கானா, கினி, லைபீரியா, மாலி, நைஜீரியா, சியரா லியோன், உகாண்டா |
# அலகுநிலை வகுஎண்

கணிதத்தில் ஒரு இயல் எண் a ஆனது மற்றொரு எண் *b* இன் **அலகுநிலை வகுஎண்**ணாக (*unitary divisor*, *Hall divisor*) இருக்கவேண்டுமானால், *a* ஆனது *b* இன் வகுஎண்ணாகவும் *a*, <math>\frac{b}{a}</math> இரண்டும் சார்பகா எண்களாகவும் இருக்க வேண்டும் (அதாவது அவையிரண்டுக்கும் 1 ஐத் தவிர வேறு பொதுக்காரணி இருக்காது).  
இந்த வரையறைக்குச் சமானமானதாக, "*a* இன் ஒவ்வொரு பகாக்காரணியின் மடங்கெண்ணும் அக்காரணிக்கு *b* இலுள்ள மடங்கெண்ணுக்குச் சமமாக "இருந்தால், இருந்தால் மட்டுமே" *a* ஆனது *b* இன் அலகுநிலை வகுஎண்ணாக இருக்கும்" எனக் கூறலாம்.  
அலகுநிலை வகுஎண் என்ற கருத்துரு ஆர். வைத்தியநாதசாமி (1931) என்பவரால் துவக்கப்பட்டது. இதற்கு அவர் பயன்படுத்திய பெயர் "தொகுதி வகுஎண்" (*block divisor*) ஆகும்.
# அலகுநிலை வகுஎண்

## எடுத்துக்காட்டு

- 60 இன் அலகுநிலை வகுஎண் 5. ஏனெனில்:
: <math>\frac{60}{5}=12</math>
:<math>5, 12</math> இரண்டும் சார்பகா எண்கள். அதாவது அவற்றின் ஒரேயொரு பொதுக்காரணி 1.  
மாறாக 6 ஐ எடுத்துக்கொண்டால் அது 60 இன் வகுஎண் மட்டுமே; அலகுநிலை வகுஎண்ணல்ல. ஏனெனில்:
:<math>\frac{60}{6}=10,</math>
:<math>6, 10</math> இரண்டிற்கு 1 ஐத் தவிர மற்றொரு பொதுக்காரணி 2 உள்ளது.
# அலகுநிலை வகுஎண்

## பண்புகள்

- ஒவ்வொரு இயல் எண்ணுக்கும் 1, ஒரு அலகுநிலை வகுஎண்ணாகும்.  
- *n* இன் அலகுநிலை வகுஎண்களின் எண்ணிக்கை = 2<sup>*k*</sup>, இதில் *k* ஆனது, *n* இன் வெவ்வேறான பகாக் காரணிகளின் எண்ணிக்கையைக் குறிக்கிறது.  
- *n* ஆனது இரண்டின் அடுக்காக (1 உட்பட) இருந்தால், அதன் அலகுநிலை வகுஎண்களின் கூட்டுத்தையானது ஒற்றையெண்ணாகவும்,
- *n* ஆனது இரண்டின் அடுக்காக இல்லாவிட்டால், அதன் அலகுநிலை வகுஎண்களின் கூட்டுத்தையானது டைரட்டையெண்ணாக இருக்கும்.  
- *n* இன் அலகுநிலை வகுஎண்களின் எண்ணிகையும் கூட்டுத்தொகையும் பெருக்கல் சார்புகளாக இருக்கும். ஆனால் அவை முழுமையான பெருக்கல் சார்புகளாக இருக்காது. டிரிழ்ச்லெட்டின் பிறப்பிக்கும் சார்பு:
:<math>\frac{\zeta(s)\zeta(s-k)}{\zeta(2s-k)} = \sum_{n\ge 1}\frac{\sigma_k^*(n)}{n^s}.</math>  
- *n* ஒரு வர்க்கக்காரணியற்ற முழுஎண்ணாக "இருந்தால், இருந்தால் மட்டுமே", *n* இன் ஒவ்வொரு வகுஎண்ணும் அலகுநிலை வகுஎண்ணாக இருக்கும்.
# அலகுநிலை வகுஎண்

## ஒற்றை அலகுநிலை வகுஎண்கள்

ஒற்றை அலகுநிலை வகுஎண்களின் *k*-ஆவது அடுக்குகளின் கூட்டுத்தொகை:
:<math>\sigma_k^{(o)*}(n) = \sum_
இதுவும் ஒரு பெருக்கல் சார்பாக இருக்கும்; மேலும் இதன் டிரிழ்ச்லெட்டின் பிறப்பிக்கும் சார்பு:
:<math>\frac{\zeta(s)\zeta(s-k)(1-2^{k-s})}{\zeta(2s-k)(1-2^{k-2s})} = \sum_{n\ge 1}\frac{\sigma_k^{(o)*}(n)}{n^s}.</math>
# அலகுநிலை வகுஎண்

## அலகுநிலை வகுஎண்களின் கூட்டுத்தொகை

அலகுநிலை வகுஎண்-கூட்டுதொகைச் சார்பின் குறியீடு: σ*(*n*); அலகுநிலை வகுஎண்களின் *k*-ஆவது அடுக்குகளின் கூட்டுத்தொகையின் குறியீடு: σ*<sub>*k*</sub>(*n*):  
:<math>\sigma_k^*(n) = \sum_{d \,\mid\, n \atop \gcd(d,\,n/d)=1} \!\! d^k.</math>  
ஒரு எண்ணின் தகு வகுஎண்களின் கூட்டுத்தொகையானது அதே எண்ணாக இருக்குமானால், அந்த எண் அலகுநிலை செவ்விய எண் அல்லது அலகுநிலை நிறைவெண் என அழைக்கப்படும்.
# அலகுநிலை வகுஎண்

## நேரிணைய எண்வரிசை கலைக்களஞ்சியத் தொடர்வரிசைகள்

: &nbsp; = σ<sup>*</sup><sub>0</sub>(*n*)&nbsp;
: &nbsp; = σ<sup>*</sup><sub>1</sub>(*n*)&nbsp;
: &nbsp; முதல் வரை = σ<sup>*</sup><sub>2</sub>(*n*) முதல் σ<sup>*</sup><sub>8</sub>(*n*)&nbsp; வரை
: &nbsp; = σ<sup>(o)*</sup><sub>0</sub>(*n*)&nbsp;
: &nbsp; = σ<sup>(o)*</sup><sub>1</sub>(*n*)&nbsp;
: &nbsp; = <math>\sum_{i=1}^{n}\sigma_{1}(i)</math>
# கலவந்தின் துர்க்

**கலவந்தின் துர்க்** (*Kalavantin Durg)* என்பது இந்தியாவின் மகாராட்டிராவின் ராய்காட் மாவட்டத்தில் உள்ள பிரபால்காட் கோட்டைக்கு அருகில் மேற்குத் தொடர்ச்சி மலையில் அமைந்துள்ள அடி (686 மீ) உயரமுள்ள மலை உச்சியில் அமைந்துள்ள கோட்டை ஆகும். இது கெல்வே தீன், கலாவந்தினிச்சா சுல்கா அல்லது கலாவந்தின் உச்சி என்றும் அழைக்கப்படுகிறது. மாற்று லிப்யந்தரணங்களில் கலாவந்தின், கலாவதி மற்றும் கலாவந்தி ஆகியவை அடங்கும். இது ஒரு பிரபலமான மலையேற்ற இடமாகும்.
# கலவந்தின் துர்க்

## வரலாறு

கலவந்தின் துர்க்கின் உச்சிக்குச் செல்லத் தொடர்ச்சியான படிகள் உள்ளன. ஆனால் இதன் கட்டமைப்பின் வரலாறு பற்றி அதிகம் அறியப்படவில்லை. உள்ளூர் வழிகாட்டிகளின் கூற்றுப்படி, இது 15ஆம் நூற்றாண்டில் அண்டை நாடான பிரபால்காட்டின் கலவந்தின் என்ற அரசிக்காகக் கட்டப்பட்டது.  
மராத்தி மொழியில் துர்க் என்ற சொல்லுக்குக் கோட்டை என்று பொருள். இது "கலவந்தின் துர்க்" என்று அழைக்கப்பட்டாலும், இங்குக் கோட்டை இல்லை. கலவந்தின் என்பது சுற்றியுள்ள பகுதிகளைக் கண்காணிக்க ஆட்சியாளரால் பயன்படுத்தப்பட்ட ஓர் உச்சி ஆகும்.
# கலவந்தின் துர்க்

## மலையேற்றம்

கலவந்தின் துர்க்கின் உச்சிக்குச் செல்வது மேற்குத் தொடர்ச்சி மலையில் மிகவும் சவாலான ஒன்றாகக் கருதப்படுகிறது. கர்ஜத் வட்டத்தில் உள்ள தாகூர்வாடி கிராமத்திலிருந்து 3 கி.மீ. (2 மைல்) நடைப்பயணம் மூலம் இந்த மலை உச்சியினை அடையலாம். பிரபால்மாச்சி கிராமத்திற்குப் பிறகு (தாகூர்வாடியிலிருந்து 2 கிமீ 1⁄4 மைல் தொலைவில்) நடைபாதை இரண்டு பாதைகளாகப் பிரிகிறது. குறுகிய பாதை கலவந்தின் துர்க் நோக்கியும், நீளமான பாதை பிரபால்காட் கோட்டையை நோக்கியும் செல்கிறது. கலவந்தின் உச்சிக்குச் செல்லும் பாதை தோராயமாக 60 பாகை சாய்வினைக் கொண்டது. மேலும் 2 அடி உயரமுள்ள பாறையில் வெட்டப்பட்ட படிகளை உள்ளடக்கியது.
# கலவந்தின் துர்க்

## மலையேற்றம்

### மலையேறுபவர்களின் தற்செயலான மரணங்கள்

திசம்பர் 2016இல், ஐதராபாத்தைச் சேர்ந்த 27 வயதான மலையேற்ற வீரர் ரச்சிதா குப்தா கனோடியா, கலவந்தின் துர்க் மற்றும் பிரபால்காட் ஆகிய இடங்களுக்கு மலையேற்றத்தின் போது இறந்தார். இவர் இறந்து சுமார் 10 நாட்களுக்குப் பிறகு இவரது உடல் கண்டுபிடிக்கப்பட்டது. இவர் முன்னதாக செப்டம்பரில் கலவந்தின் துர்க் மலை உச்சிக்கு ஏறினார். மேலும் இவர் பிரபால்காட் சிகரத்திலிருந்து விழுந்திருக்கலாம் என்று சந்தேகிக்கப்படுகிறது.  
பிப்ரவரி 2018-இல், புனேவைச் சேர்ந்த 27 வயதான மலையேற்ற வீரர் சேத்தன் தண்டே, கலவந்தின் துர்க்கின் உச்சியிலிருந்து 15 அடி தொலைவில் இருந்தபோது விழுந்து இறந்தார். மேலும் இவருடன் மலையேறிய பலர் இவர் கீழே விழுவதைக் கண்டனர். கிட்டத்தட்ட நான்கு மணி நேரத்திற்குப் பிறகு இவரது உடல் கண்டுபிடிக்கப்பட்டது.  
தண்டே இறந்த பிறகு, உள்ளூர் நிர்வாகம் மலையேறுபவர்களின் பாதுகாப்பை உறுதி செய்வதற்காகப் புதிய விதிகளை அறிவித்தது. புதிய விதிகளின்படி, ஒவ்வொரு மலையேறுபவரும் 20 நுழைவுக் கட்டணத்தைச் செலுத்தி, தங்கள் தனிப்பட்ட விவரங்களை வழங்கி நிர்வாகத்தில் பதிவு செய்ய வேண்டும். மாலை 5 மணி முதல் காலை 6 மணி வரை இருண்ட நேரத்தில் இப்பகுதிக்குள் நுழைய அனுமதியில்லை. மற்ற நேரங்களில், உள்ளூர் வழிகாட்டியுடன் வரும்போது மட்டுமே நுழைவு அனுமதிக்கப்பட்டது. இதற்கு ₹50 செலவாகும். நிர்வாகம் 50 உள்ளூர் கிராமவாசிகளுக்கு வழிகாட்டிகளாகப் பயிற்சி அளித்துள்ளது. மலையேறுபவர்கள் நெகிழிப் பைகள் அல்லது நெகிழிப் பாட்டில்களைப் பயன்படுத்தவும் தடை விதிக்கப்பட்டுள்ளது.
# மனோஜ் குமார் யாதவ்

**மனோஜ் குமார் யாதவ்** (*Manoj Kumar Yadav*) பீகாரைச் சேர்ந்த இந்திய அரசியல்வாதி ஆவார். இவர் தற்போதைய பீகார் சட்டமன்ற உறுப்பினர் ஆவார். 2020ஆம் ஆண்டு நடைபெற்ற பீகார் சட்டமன்றத் தேர்தலில் இராச்டிரிய ஜனதா தளம் கட்சி சார்பில் கல்யாண்பூர் சட்டமன்றத் தொகுதியில் போட்டியிட்டு, யாதவ் வெற்றி பெற்றார்.
# சிலாங்கூர் சுல்தான்

**சிலாங்கூர் சுல்தான்** (ஆங்கிலம்: *Sultan of Selangor*; மலாய்: *Sultan Selangor Darul Ehsan*; சீனம்: 雪兰莪苏丹达鲁依山; என்பவர் சிலாங்கூர் மாநிலத்தின் ஆளும் அரசராகவும், சிலாங்கூர் மாநிலத்தின் தலைவராகவும், இசுலாமிய மதத்தின் தலைவராகவும் சேவை செய்யும் தலைமை அரச ஆளுநராகும். அந்த வகையில், சிலாங்கூர் சுல்தான் என்பவர் சிலாங்கூர் மாநிலத்தின் அரசியலமைப்புத் தலைவர் ஆவார்.  
தற்போதைய சிலாங்கூர் சுல்தான் சராபுதீன் 2001-ஆம் ஆண்டு நவம்பர் 22-ஆம் தேதி தன் தந்தையின் மரணத்திற்குப் பிறகு அரியணை ஏறினார்.
# சிலாங்கூர் சுல்தான்

## வரலாறு

சிலாங்கூர் சுல்தான்கள் பூகிஸ் வம்சாவளியைச் சேர்ந்தவர்கள்; இவர்கள் சுலாவெசி தீவின் தெற்குப் பகுதியில் இருந்த லூவூ இராச்சியத்தில் இருந்து வந்தவர்கள். 18-ஆம் நூற்றாண்டின் முற்பகுதியில் ஜொகூர்-ரியாவு சுல்தானகத்தின் (*Johor Riau Sultanate*) மீதான தகராற்றில் பூகிஸ் வம்சாவளியைச் சேர்ந்த பிரபுக்கள் ஈடுபட்டனர்.  
மலாக்கா சுல்தானகத்தைச் சேர்ந்த ராஜா கெச்சிலுக்கு (*Raja Kechil*) எதிராக ஜொகூர் பெண்டகாரா வம்சத்தைச் சேர்ந்த சுலைமான் பத்ருல் ஆலாம் சா (*Sulaiman Badrul Alam Shah*) என்பவருக்கு ஆதரவாக பூகிஸ் வம்சாவளியைச் சேர்ந்த பிரபுக்கள் முழு ஆதரவை வழங்கினர்.
# சிலாங்கூர் சுல்தான்

## வரலாறு

### ஜொகூர்-ரியாவு சுல்தானகம்

இந்தக் காரணத்திற்காக, ஜொகூர்-ரியாவின் பெண்டகாரா ஆட்சியாளர்கள் பூகிஸ் பிரபுக்களுடன் நெருங்கிய உறவை ஏற்படுத்திக் கொண்டனர். பூகிஸ் பிரபுக்களுக்கு சிலாங்கூர் உட்பட பேரரசின் பல பகுதிகளில் கட்டுப்பாடுகளை வழங்கினர். அத்துடன் பட்டங்களையும் வழங்கினர்.  
ஐந்து பூகிஸ் வீரர்களில் ஒருவரான டாயிங் செலாக் (*Daeng Chelak*) என்பவர், சுலைமான் பத்ருல் ஆலாம் சாவின் சகோதரி தெங்கு மண்டக் (*Tengku Mandak*) என்பவரை மணந்தார். பின்னர் அவர் 1728 முதல் 1745 வரை ரியாவு சுல்தானகத்தின் இரண்டாவது யாங் டி-பெர்டுவான் மூடா எனும் இளவரசராக நியமிக்கப்பட்டார். அவர் 1743-இல் தன் மகனான ராஜா லுமுவை சிலாங்கூர் மாநிலத்தின் யாம் துவான் பதவியில் அமர்த்தினார்.
# சிலாங்கூர் சுல்தான்

## வரலாறு

### டச்சுக்காரர்களின் தலையீடு

பிப்ரவரி 1756-இல், ஜொகூரின் சுலைமான் பத்ருல் ஆலாம் சாவின் மருமகனான ராஜா மகமூட்டிற்கு எதிராக ஓர் உள்நாட்டுப் போர் மூண்டது. அந்தப் போரில் ராஜா மகமூட் வெற்றி பெற டச்சுக்காரர்கள் உதவிகள் செய்தார்கள். அதற்கு நன்றிக் கடனாக சிலாங்கூரில் ஈயம் தோண்டுவதற்கு டச்சுக்காரர்களுக்கு அனுமதி வழங்கப்பட்டது. சுலைமான் பத்ருல் ஆலாம் சாவின் அந்தச் செயலை ரியாவு சுல்தானகத்தின் டாயிங் கெம்போஜா, கிள்ளான் ராஜா துவா; மற்றும் ராஜா லுமு ஆகியோர் எதிர்த்தனர்.
# சிலாங்கூர் சுல்தான்

## சிலாங்கூரில் சுல்தான்களின் ஆளுமை

1778-இல் சுல்தான் சலாவுதீன் சாவின் மரணத்திற்குப் பிறகு, அவரின் மகன் ராஜா இப்ராகிம் மர்கும் சாலே என்பவர் சிலாங்கூர் சுல்தான் பதவியை ஏற்றுக் கொண்டார். அத்துடன் சுல்தான் இப்ராகிம் சா (*Sultan Ibrahim Shah of Selangor*) என்ற பட்டத்தையும் பயன்படுத்தத் தொடங்கினார். 1784-இல், கோலா சிலாங்கூர் மீது டச்சுக்காரர்கள் தாக்குதல் நடத்தினார்கள். அதில் சுல்தான் இப்ராகிம் சா தோற்கடிக்கப்பட்டார். அதன் தொடர்ச்சியாக அவர் கோத்தா மெலாவத்தியை விட்டு வெளியேற வேண்டிய கட்டாயம் ஏற்பட்டது.  
சிலாங்கூர் ஆறு, மலாக்கா நீரிணையில் கலக்கும் முகத்துவாரத்தில், கோலா சிலாங்கூர் நகரின் மேற்குப் பகுதியில், ஒரு குன்று உள்ளது. அதன் பெயர் சிலாங்கூர் குன்று. அங்கு ஒரு பெரிய கோட்டை இன்றும் உள்ளது. அதை புக்கிட் மெலாவத்தி அல்லது கோத்தா மெலாவத்தி (*Kota Malawati*) என்று அழைக்கிறார்கள். 16-ஆம் நூற்றாண்டில் மெலாவத்தி கோட்டை கட்டப்பட்டது. மலாக்கா வின் கடைசி சுல்தானாக இருந்த சுல்தான் மகமுட் சா என்பவரின் (*Sultan Mahmud*) மகன் துன் முகமட் (*Tun Mahmud*) கட்டியது.
# சிலாங்கூர் சுல்தான்

## சிலாங்கூரில் சுல்தான்களின் ஆளுமை

### சுல்தான் இப்ராகிம் சா

பகாங் சுல்தானகத்தின் உதவியுடன் ஓர் ஆண்டிற்குள் கோத்தா மெலாவத்தியை, சுல்தான் இப்ராகிம் சா மீண்டும் கைப்பற்றினார். சுல்தான் இப்ராகிம் சா, பின்னர் பேராக் சுல்தானகத்துடன் தன்னை இணைத்துக் கொண்டார். ஆனால் கடன் சர்ச்சையில் அந்தக் கூட்டணியும் முறிந்தது. அவரின் ஆட்சியின் போது அவரால் தன் தலைவர்களைக் கட்டுப்படுத்த முடியவில்லை. அதனால் சிலாங்கூர் ஐந்து தனிப்பட்ட பிரதேசங்களாகப் பிரிக்கப்பட்டன. அதன் விளைவாக பெர்ணம், கோலா சிலாங்கூர், கிள்ளான், லங்காட் மற்றும் லுக்குட் எனும் பிரதேசங்கள் உருவாக்கப்பட்டன. சிலாங்கூர் சுல்தான் முகமட் சாவின் ஆட்சியில் அம்பாங் மாவட்டத்தில் ஈயச் சுரங்கங்கள் திறக்கப்பட்டன. இவை மக்களுக்கும் மாநிலத்திற்கும் வணிகத்தை கொண்டு வந்தன. அவர் கிள்ளான் பிரதேசத்தின் அதிகாரத்தை 1866-இல் ராஜா அப்துல்லாவுக்கும்; லங்காட் பிரதேசத்தின் அதிகாரத்தை 1868-இல் கெடாவின் துங்கு குடினுக்கும் வழங்கினார். அவர்கள் இருவரும் சுல்தான் அப்துல் சமாட்டின் மருமகன்கள் ஆவார்கள்.
| 1745–1778 | சிலாங்கூர் சுல்தான் சாலேவுதீன்
(Salehuddin of Selangor)
(Raja Lumu) |  |
| --- | --- | --- |
| 1778–1826 | சிலாங்கூர் சுல்தான் இப்ராகிம் சா
(Ibrahim Shah of Selangor)
(Raja Ibrahim) |  |
| 1826–1857 | சிலாங்கூர் சுல்தான் முகமட் சா
(Muhammad Shah of Selangor)
(Raja Muhammad) |  |
| 1857–1896 | சிலாங்கூர் சுல்தான் அப்துல் சமாட்
(Sir Abdul Samad of Selangor)
(Raja Abdul Samad) |  |
| 1896–1938 | சிலாங்கூர் சுல்தான் சுலைமான்
(Sir Sulaiman of Selangor)
(Raja Sulaiman) |  |
| 1938–1942 | சிலாங்கூர் சுல்தான் இசாமுதீன்
(Sir Hisamuddin of Selangor)
(Tengku Alam Shah) |  |
| 1942–1945
<small>(சப்பானிய ஆக்கிரமிப்பு)</small> | மூசா கயித்துதீன் ரியாட் சா
(Musa Ghiatuddin Riayat Shah of Selangor)
(Tengku Musaeddin) |  |
| 1945–1960
<small>(மறுசீரமைப்பு)</small> | சிலாங்கூர் சுல்தான் இசாமுதீன்
(Sir Hisamuddin of Selangor)
(Tengku Alam Shah) |  |
| 1960–2001 | சிலாங்கூர் சுல்தான் சலாவுதீன்
(Salahuddin of Selangor)
(Tengku Abdul Aziz Shah) |  |
| 2001 –
<small>தற்போது வரையில்</small> | சிலாங்கூர் சுல்தான் சராபுதீன்
(Sharafuddin of Selangor)
(Tengku Idris Shah) | } |
# விஜய் குமார் சின்கா

**விஜய் குமார் சின்கா** (*Vijay Kumar Sinha*) என்பவர் ஓர் இந்திய அரசியல்வாதியும், பீகாரின் துணை முதல்வரும், நிதீஷ் குமாரின் கீழ் சாம்ராட் சவுத்ரியுடன் துணை முதலமைச்சராக இருந்துள்ளனர். இவர் முன்பு பீகார் சட்டப்பேரவையில் எதிர்க்கட்சித் தலைவராகவும் இருந்தார். இவர் பாரதிய ஜனதா கட்சி உறுப்பினராகவும், 2010 முதல் லக்கிசராய் தொகுதியிலிருந்து பீகார் சட்டமன்ற உறுப்பினராகவும் உள்ளார்.  
சின்கா 25 நவம்பர் 2020 முதல் 24 ஆகத்து 2022 வரை பீகார் சட்டமன்றத்தின் சபாநாயகராக இருந்தார். அப்போதைய ஆளும் மகாகத்பந்தனால் இவருக்கு எதிராக முன்வைக்கப்பட்ட நம்பிக்கையில்லாத் தீர்மானத்தைத் தொடர்ந்து விஜய் சின்கா தனது பதவியிலிருந்து விலகினார்.
# முழுமையான பெருக்கல் சார்பு

எண் கோட்பாட்டில் **முழுமையான பெருக்கல் சார்பு** (*completely multiplicative functions* அல்லது *totally multiplicative functions*) என்பது ஒரு எண்கணிதச் சார்பு ஆகும். *n* ஒரு நேர்ம முழுஎண் எனில், முழுமையான பெருக்கல் சார்பு *f*(*n*) இன் மதிப்பு கீழ்க்கண்டவாறு வரையறுக்கப்படுகிறது:  
:<math> f(1) = 1 </math>
:<math> f(ab) = f(a) f(b)</math>, (a, b இரு நேர்ம முழுவெண்கள்)  
முழுமையான பெருக்கல் சார்பின் சிறப்புவகையாக, சார்பகா எண்களுக்கு பெருக்கல் சார்பு அமைகிறது. அதன் வரையறை:
:*n* ஒரு நேர்ம முழுஎண் எனில், பெருக்கல் சார்பு *f*(*n*) இன் மதிப்பு கீழ்க்கண்டவாறு வரையறுக்கப்படுகிறது:  
:<math> f(1) = 1 </math>
:<math> f(ab) = f(a) f(b)</math>, (a, b சார்பகா முழுஎண்கள்)
# முழுமையான பெருக்கல் சார்பு

## வரையறை

முழுமையான பெருக்கல் சார்பு என்பது இயல் எண்களின் கணத்தை ஆட்களமாகக்கொண்ட எண்கணிதச் சார்பாகும். இச்சார்பு *f* இன் கீழ் *f*(1) = 1 ; *f*(*ab*) = *f*(*a*)*f*(*b*) ( *a*, *b* இரு நேர்ம முழ்வெண்கள்) என அமையும்.. அதாவது:  
: <math>f(1) = 1</math>
:<math>\forall a, b \in \text{domain}(f), f(ab) = f(a)(b)</math>.  
*f*(1) = 1 என்ற கட்டுப்பாடு தரப்படாவிடில், *f*(1) = 0 எனவும் எடுத்துக்கொள்ளலாம். ஆனால் அவ்வாறு கொள்ளும்போது *a* இன் எல்லா நேர்ம முழுவெண்மதிப்புகளுக்கும் *f*(*a*) = 0 ஆகிவிடும். இது ஒரு வலுவான கட்டுப்பாடாக அமையாது. <math>f(1) = 1</math> என நிலைப்படுத்திக்கொள்ளாவிட்டால், <math>0,</math> <math>1</math> ஆகிய இரண்டுமே <math>f(1)</math> இன் மதிப்பாக அமைந்யும்:  
: <math>f(1) = f(1 \cdot 1) \iff f(1) = f(1)f(1) \iff f(1) = f(1)^2 \iff f(1)^2 - f(1) = 0 \iff f(1)\(f(1) - 1\) = 0 \iff f(1) = 0 \lor f(1) = 1</math>.  
<math>(\mathbb Z^+,\cdot)</math> (நேர்ம முழுஎண்களின் கணம், பெருக்கல் செயலியின் கீழ்) என்ற ஒற்றைக்குலத்திலிருந்து மற்றொரு ஒற்றைக்குலத்திற்கு வரையறுக்கப்பட்ட காப்பமைவியமாகவும் முழுமையான பெருக்கல் சார்பைக் கருதலாம்.
# முழுமையான பெருக்கல் சார்பு

## எடுத்துக்காட்டுகள்

- முழுமையான பெருக்கல் சார்புக்கு ஒரு எளிய எடுத்துக்காட்டாக தலைக்கெழு 1 ஆகக்கொண்ட ஓருறுப்புக்கோவை அமையும்:
: *n* என்ற நேர்ம முழுவெண்ணுக்கு, *f*(*a*) = *a*<sup>*n*</sup> என வரையறுத்துக் கொண்டால்,
:*f*(*bc*) = (*bc*)<sup>*n*</sup> = *b*<sup>*n*</sup>*c*<sup>*n*</sup> = *f*(*b*)*f*(*c*), and *f*(1) = 1<sup>*n*</sup> = 1.  
- ஜேக்கோபி குறியீடுகள், லெஜாண்டர் குறியீடு, லியோவில் சார்பியம் ஆகியவை முழுமையான பெருக்கல் சார்புகளாகும்.
# முழுமையான பெருக்கல் சார்பு

## பண்புகள்

- எண்கணிதத்தின் அடிப்படைத் தேற்றத்தின் விளவாக, ஒரு நேர்ம முழுஎண்ணின் முழுமையான பெருக்கல் சார்பானது அவ்வெண்ணின் பகாக்காரணிகளுக்கான சார்பு மதிப்புகளால் தீர்மானிக்கப்படுகிறது.  
: *n* = *p*<sup>*a*</sup> *q*<sup>*b*</sup> ... எனில்,
: *f*(*n*) = *f*(*p*)<sup>*a*</sup> *f*(*q*)<sup>*b*</sup> ...  
- இரு பெருக்கல் சார்புகளின் டிரிழ்ச்லெட் பிணைவும் ஒரு பெருக்கல் சார்பாக இருக்கும்; ஆனால் இரு முழுமையான பெருக்கல் சார்புகளின் டிரிழ்ச்லெட் பிணைவானது முழுமையான பெருக்கல் சார்பாக இருக்கவேண்டியதில்லை.  
- ஒரு பெருக்கல் சார்பானது முழுமையான பெருக்கல் சார்பாக இருப்பதற்குச் சமானமான பல கூற்றுகள் உள்ளன. எடுத்துக்காட்டாக,
:*f* ஒரு பெருக்கல் சார்பு எனில் அதன் டிரிழ்ச்லெட் நேர்மாறானது <math>\mu\cdot f</math> (<math>\mu</math> என்பது மோபியஸ் சார்பு) என "இருந்தால், இருந்தால் மட்டுமே", *f* ஆனது முழுமையான பெருக்கல் சார்பாகவும் இருக்கும்.  
- முழுமையான பெருக்கல் சார்புகள் பங்கீட்டு விதியை நிறைவுசெய்யும்.  
:<math>f \cdot (g*h)=(f \cdot g)*(f \cdot h)</math>  
இதில் *** குறியீடானது டிரிழ்ச்லெட் பெருக்கத்தையும், <math>\cdot</math> குறியீடு உறுப்புவாரியான பெருக்கலையும் குறிக்கின்றன.  
இப்பண்பின் ஒரு விளைவு:  
*f* ஒரு முழுமையான பெருக்கல் சார்பு எனில், :<math>f*f = \tau \cdot f</math>  
இம்முடிவை, மேலே தரப்பட்டள்ள பண்பில் <math>g = h = 1</math> எனப்பிரதியிட்டுப் பெறலாம். <math>1(n) = 1</math> என்பது மாறிலிச் சார்பு; <math> \tau</math> என்பது வகுஎண் சார்பு.
# முழுமையான பெருக்கல் சார்பு

## பண்புகள்

### பங்கீட்டு விதியின் நிறுவல்

:<math>
\begin{align}
f \cdot \(g*h \)(n) &= f(n) \cdot \sum_{d|n} g(d) h \( \frac{n}{d} \) = \\
&= \sum_{d|n} f(n) \cdot (g(d) h \( \frac{n}{d} \)) = \\
&= \sum_{d|n} (f(d) f \( \frac{n}{d} \)) \cdot (g(d) h \( \frac{n}{d} \)) \text{ (since } f \text{ is completely multiplicative) } = \\
&= \sum_{d|n} (f(d) g(d)) \cdot (f \( \frac{n}{d} \) h \( \frac{n}{d} \)) \\
&= (f \cdot g)*(f \cdot h).
\end{align}
</math>
# சவுக்கு சங்கர்

**சவுக்கு சங்கர்** என்பவர் தமிழ்நாட்டைச் சேர்ந்த அரசியல் விமர்சகரும், ஊடகவியலாளரும் ஆவார். அரசியல், சமூக மட்டத்தில் ஏற்படும் பல்வேறு சம்பவங்களைப் பொதுவெளிக்குக் கொண்டுவந்து விவாதப் பொருளாக்கியுள்ளார். சவுக்கு டாட் நெட், சவுக்கு ஆன்லைன் உள்ளிட்ட தளங்களை நடத்திப் பின்னர் சவுக்கு மீடியா என்கிற ஊடகத்தின் தலைமைச் செயல் அதிகாரியாக உள்ளார்.
# சவுக்கு சங்கர்

## தனி வாழ்க்கை

சவுக்கு சங்கர் என்று அறியப்படும் இவரின் இயற்பெயர் ஆச்சிமுத்து சங்கர். இவரது தந்தை ஆச்சிமுத்து தமிழ்நாடு லஞ்ச ஒழிப்புத் துறையில் உதவியாளராகப் பணிபுரிந்து வந்தார். திருநெல்வேலியில் பிறந்து, திருச்சியில், தஞ்சாவூர் உள்ளிட்ட ஊர்களில் சில காலம் படித்து, சென்னையில் குடியேறினார். பத்தாவது வகுப்பு படித்திருந்த நிலையில், 1991 சூன் மாதம் தந்தை மறைவிற்குப் பிறகு கருணை அடிப்படையில் தமிழ்நாடு லஞ்ச ஒழிப்புத் துறை பணியில் சேர்ந்தார். இளநிலை உதவியாளராகப் பணியாற்றி வந்தார்.
# சவுக்கு சங்கர்

## பொது வாழ்க்கை

லஞ்ச ஒழிப்புத்துறையின் இயக்குநர் எஸ். கே. உபாத்தியாய்க்கும் தலைமைச் செயலாளர் எல். கே. திரிபாதிக்குமிடையே நிகழ்ந்த தொலைப்பேசி உரையாடலின் குரல் பதிவை தி டெக்கன் குரோனிக்கள் நாளிதழில் கசியவிட்டதாக இவர் பணியிடை நீக்கம் செய்யப்பட்டார். 2010 இல் தகவல் அறியும் உரிமைச் சட்டத்தின் மூலம் திரட்டி எழுதிய ஒரு வலைப்பதிவிற்கு இவர் கைது செய்யப்பட்டார். பின்னர் இவர் தனது வலைப்பதிவை சவுக்கு இணையத்தளமாக மாற்றி தொடர்ந்து அரசியல் கருத்துக்களை எழுதி வந்தார். அதன் பிறகு பிரபல யூடியூப் அலைவரிசைகளில் அவர் தொடர்ந்து பேட்டி அளித்து வந்தார். 2023 இல் தனியாக சவுக்கு மீடியா என்ற யூட்டியூப் ஊடகத்தைத் தொடங்கி நடத்தி வருகிறார்.
# சவுக்கு சங்கர்

## கைதுகள்

2008 இல் லஞ்ச ஒழிப்புத் துறையில் தகவல்களைக் கசியவிட்டதற்காக சி.பி.சி.ஐ.டி காவல்துறையால் கைது செய்யப்பட்டு பிணையில் வெளியே வந்தார். 2010 இல் மீண்டும் கைது செய்யப்பட்டுப் புழல் சிறையில் அடைக்கப்பட்டார்.  
2022 செப்டம்பரில் நீதிமன்ற அவமதிப்பு வழக்கில் இவருக்கு 6 மாதம் சிறை தண்டனை விதித்து சென்னை உயர்நீதிமன்றத்தின் மதுரை கிளை தீர்ப்பளித்தது.  
காவல்துறையினரைப் பற்றி அவதூறு பரப்பியதாக 2024 மே 4 அன்று கோவை கணினிக் குற்றப்பிரிவுக் காவல்துறையினரால் கைது செய்யப்பட்டார். மேலும் இரண்டு தடவை குண்டர் தடுப்புச் சட்டத்தில் கைது செய்யப்பட்டார். பின்னர் 2024 செப்டம்பர் 25 அன்று உச்சநீதிமன்றம் இவர் மீதான குண்டர் தடுப்புச் சட்டத்தை ரத்து செய்ய உத்தரவிட்டது.  
திரைப்படத் தயாரிப்பாளரொருவரை மிரட்டிப் பணம் பறித்ததாகப் பதியப்பட்ட வழக்கில் 2025 டிசம்பர் 13 அன்று இவர் கைது செய்யப்பட்டார். இது போலி வழக்கு என இவரது தாயார் தாக்கல் செய்த ஆட்கொணர்வு மனுவினையடுத்து, அரசுக்குக் கடும் கண்டனம் தெரிவித்து உயர் நீதிமன்றம் இவருக்கு 17 வழக்குகளிலும் நிபந்தனை பிணை வழங்கியது.
# சவுக்கு சங்கர்

## முக்கிய வழக்குகள்

இவர் யூடியூப் அலைவரிசையில் வெளியிட்ட காணொளியால் லைகா நிறுவனம் இவர் மீது அவதூறு வழக்கு தொடர்ந்தது. வழக்கின் தீர்ப்பில், லைகா நிறுவனம் குறித்து அவதூறு கருத்துகளைத் தெரிவிக்க இவருக்கு இடைக்கால தடை விதிக்கப்பட்டது.  
ஜி ஸ்கொயர் என்ற கட்டுமான நிறுவனம் அளித்த புகாரின் அடிப்படையில், விகடன் இயக்குநர்கள், மாரிதாஸ் மற்றும் இவர் மீது மிரட்டல் மற்றும் மிரட்டி பணம் பறித்தல் உள்ளிட்ட பிரிவுகளின் கீழ் சென்னை காவல்துறையினர் வழக்குப்பதிவு செய்தனர். பின்னர் அதிலிருந்து விடுவிக்கப்பட்டார். ஜி ஸ்கொயர் நிறுவனம் தொடர்பாக இவர் பேசக்கூடாது எனச் சென்னை உயர் நீதிமன்றம் 2022 செப்டம்பரில் தடை விதித்தது.  
சென்னை உயர் நீதிமன்றம் செந்தில் பாலாஜிக்கு எதிரான கருத்துக்களை இவர் பதிவு செய்வதற்கு இடைக்கால தடை விதித்து உத்தரவிட்டது.
# சவுக்கு சங்கர்

## கவனம் பெற்ற செய்திகள்

2ஜி தொடர்பாக கலைஞர் தொலைக்காட்சி இயக்குநர் சரத்குமார் மற்றும் உளவுத்துறை தலைவர் ஜாபர் சேட் தொடர்பான உரையாடலை முதலில் வெளியே கொண்டுவந்தார். ஜெ. ஜெயலலிதா தொடர்புடைய வழக்கில் நீதிபதி சி.ஆர். குமாரசாமி வழங்கிய தீர்ப்பில் உள்ள பிழைகளை முதலில் சுட்டிக்காட்டினார். தமிழகக் காவல்துறையினரிடம் இருந்த ஆர்டர்லி முறையை இவர் வெளிக் கொண்டுவந்ததன் மூலம் அந்த முறையைத் தடைசெய்தது உயர்நீதிமன்றம்.
# சவுக்கு சங்கர்

## எழுதிய நூல்கள்

இவர் எழுதிய நூல்கள் பின்வருமாறு.
| புத்தகம் | ஆண்டு | பதிப்பகம் |  |
| --- | --- | --- | --- |
| ஊழல் - உளவு - அரசியல் | 2017 | கிழக்கு பதிப்பகம் |  |
| மோடி மாயை | 2018 | கிழக்கு பதிப்பகம் |  |
| வேள்வி | 2018 | கிழக்கு பதிப்பகம் |  |
| இந்தியாவை உலுக்கிய ஊழல்கள் | 2019 | கிழக்கு பதிப்பகம் |  |
| கேள்வி எண் 17182 | 2023 | கிழக்கு பதிப்பகம் | } |
# அமீதா பானு (மற்போர் வீராங்கனை)

**அமீதா பானு** (*Hamida Banu*) இந்தியாவின் முதல் பெண் மற்போர் வீராங்கனை ஆவார். 1937 இல் அறிமுகமான நேரத்திலிருந்து ஒரு தசாப்தத்திற்கும் மேலாக மற்போர் சுற்றுகளில் ஆதிக்கம் செலுத்திய இவர், அபாரமான வலிமை மற்றும் உறுதிக்காக அறியப்பட்டார். பானு 'அலிகரின் அமேசான்' என்றும் அழைக்கப்பட்டார். இவர் அந்த நேரத்தில் பல இந்திய மற்போர் வீரர்களுக்கு எதிராக சவால் விடுத்து போட்டியில் வெற்றி பெற்றார். ஐரோப்பாவில் மற்போர் போட்டிகளிலும் பங்கேற்றுள்ளார்.  
மற்போர் பெண்களுக்குத் தடையாக இருந்த சமயத்தில், ஒரு முஸ்லிம் பெண்ணாக இருப்பதால், பர்தா வழக்கத்தைப் பின்பற்ற வேண்டும் என்பதற்காக, இவர் பல பாலின மற்றும் மத நிலைப்பாடுகளை எதிர்த்துப் போராடி அதை உடைத்தார்.
# அமீதா பானு (மற்போர் வீராங்கனை)

## ஆரம்பகால வாழ்க்கை மற்றும் பின்னணி

1920 களின் முற்பகுதியில் உத்தரப்பிரதேசத்தில் உள்ள அலிகரில் பிறந்த அமீதா பானு தனது 10வது வயதில் நாதர் பகெல்வான் என்ற பிரபல மற்போர் வீரரால் தற்காப்புக் கலைகளில் பயிற்சி பெறத் தொடங்கினார். பானுவின் ஆரம்பகால வாழ்க்கையைப் பற்றி அதிகம் அறியப்படவில்லை.
# அமீதா பானு (மற்போர் வீராங்கனை)

## மற்போர் வாழ்க்கை மற்றும் குறிப்பிடத்தக்க போட்டிகள்

அமீதா பானு, மற்போர் வீரராக தனது வாழ்க்கையைத் தொடங்கினார். அந்த நேரத்தில் இந்தியாவில் பெரும்பாலான விளையாட்டுகள் குறிப்பாக மற்போர் ஆண் ஆதிக்கம் நிறைந்த இடமாக இருந்தது. சலாம் பகெல்வான் என்ற உள்ளூர் மற்போர் வீரரின் கீழ் அலிகரில் தனது பயிற்சியைத் தொடங்கினார். இந்த போட்டிகளில், அமீதா ஆண்களைப் போலவே விளையாட்டு உடையை அணிந்திருந்தார். அதே வருடத்தின் பிற்பகுதியில், இவர் சிங்கப்பூரின் பெண் வீராங்கனையான ராஜா லைலாவுடன் மற்போர் செய்தார். அதன்பின் ஐரோப்பிய மற்போர் வீரர்களுக்கு சண்டைக்கு சவால் விடுத்தார்.
# அமீதா பானு (மற்போர் வீராங்கனை)

## மல்யுத்தத்திற்கு பிந்தைய வாழ்க்கை

ஐரோப்பாவில் மிகவும் விளம்பரப்படுத்தப்பட்ட மற்போர் போட்டிகளுக்குப் பிறகு, பானு மற்போர் அரங்கத்திலிர்நுது மறைந்தார். சலாம் பகெல்வான் என்பவரை திருமணம் செய்து கொண்டதாக அறியப்படுகிறது. பானு தனது கணவரிடமிருந்து குடும்ப வன்முறையை எதிர்கொண்டார். பானு ஐரோப்பாவிற்கு செல்வதைத் தடுக்க இவரை அடித்தார். இதன் விளைவாக இவரது கைகள் உடைந்தன என்று அறிக்கைகள் தெரிவிக்கின்றன.  
பானும் இவரது கணவரும் மும்பை மற்றும் கல்யாண் போன்ற இடங்களில் பால் வியாபாரத்தில் ஈடுபட்டனர். இறுதியில், சலாம் பகெல்வான் அலிகர் திரும்பினார். பானு கல்யாணில் தங்கினார். பானு பால் விற்பது, கட்டிடங்களை வாடகைக்கு விடுவது, வீட்டில் தயாரிக்கப்பட்ட தின்பண்டங்களை விற்பது போன்றவற்றில் ஈடுபட்டார்.
# அமீதா பானு (மற்போர் வீராங்கனை)

## இறப்பு

அமீதா பானு 1986 இல் இறந்தார்.
# ஊழல் தடுப்பு மற்றும் கண்காணிப்பு இயக்குநரகம்

**ஊழல் தடுப்பு மற்றும் கண்காணிப்பு இயக்குநரகம்** என்பது தமிழ்நாடு அரசின் ஊழல் தடுப்பிற்கான உச்சபட்ச அமைப்பாகும். இது 1964 ஆம் ஆண்டு மாநில கண்காணிப்பு ஆணையமாக தமிழ்நாடு அரசால் மத்திய கண்காணிப்பு ஆணையத்தைப் பின்பற்றித் தொடங்கப்பட்டது.
# ஊழல் தடுப்பு மற்றும் கண்காணிப்பு இயக்குநரகம்

## முக்கியப் பணிகள்

- ஆணையத்திற்கு வரும் தமிழ்நாடு சார்ந்த ஊழல் குற்றச்சாட்டுகளை விசாரணை செய்தல்.
- மாநில கண்காணிப்பு ஆணையத்திற்கான தகவல்களையும் புள்ளிவிவரங்களையும் திரட்டுகள்.
- அரசு அதிகாரிகள் மீது எழும் ஊழல் புகாருக்கு விசாரணை நடத்தல்.
- இந்திய ஊழல் தடுப்புச் சட்டம், 1988 இன்படி கையூட்டு, ஊழல் குறித்தான புலனாய்வு செய்து கண்டுபிடித்தல்.
- கையூட்டு வாங்கும் அரசு ஊழியர்களை வலைவிரித்து கையும் களவுமாகக் கைது செய்தல்
# ஊழல் தடுப்பு மற்றும் கண்காணிப்பு இயக்குநரகம்

## முக்கிய வழக்குகள்

- தமிழ்நாட்டில் கிரானைட் ஊழல், மதுரை நடந்த ஊழல்
- செயலலிதா சொத்துக்குவிப்பு வழக்கு
- ஆர். இந்திரகுமாரி மீதான நிதி முறைகேடு
- க. பொன்முடி மீதான நில அபகரிப்பு வழக்கு
- தமிழ்நாடு அரசுப் பணியாளர் தேர்வாணையம் நடத்திய பணி நியமனமுறையில் நடந்த முறைகேடு.
# ஊழல் தடுப்பு மற்றும் கண்காணிப்பு இயக்குநரகம்

## முன்னாள் இயக்குநர்கள்

முன்னாள் இயக்குநர்களின் பட்டியல்.
| இயக்குநர்கள் | பணிக்காலம் |  |
| --- | --- | --- |
| ஆர். எம். மகாதேவன், ஐபி., | 22.04.1964 - 15.12.1967 |  |
| எம்.பாலகிருஷ்ண மேனன், ஐபி., | 16.12.1967 - 18.10.1971 |  |
| ஈ.எல். ஸ்ட்ரேசி, ஐபி., | 18.10.1971 - 02.01.1975 |  |
| கே.ஆர்.ஷெனாய், ஐபிஎஸ்., | 10.07.1975 - 30.06.1976 |  |
| சி.வி.நரசிம்மன், ஐபிஎஸ்., | 01.07.1976 - 30.04.1977 |  |
| என்.கிருஷ்ணசாமி, ஐபிஎஸ்., | 13.05.1977 - 31.08.1979 |  |
| கே.வி. சுப்ரமணியன், ஐபிஎஸ்., | 07.12.1979 - 30.06.1980 |  |
| சி.வி. நரசிம்மன், ஐபிஎஸ்., | 01.07.1980 - 30.11.1983 |  |
| வி.ஆர். லெட்சுமி நாராயணன், ஐபிஎஸ்., | 01.02.1984 - 24.01.1985 |  |
| கே. ராதாகிருஷ்ணன், ஐபிஎஸ்., | 24.01.1985 - 12.04.1986 |  |
| பி.பி.ராங்கசாமி, ஐபிஎஸ்., | 13.04.1986 - 31.03.1988 |  |
| சி.எல்.ராமகிருஷ்ணன், ஐபிஎஸ்., | 01.04.1988 - 30.11.1992 |  |
| ஆர்.கே.ராஜவன், ஐபிஎஸ்., | 10.01.1993 - 01.01.1999 |  |
| எஸ்.கணபதி, ஐபிஎஸ்., | 13.01.1999 - 24.05.2001 |  |
| பி.பி.நைய்வால், ஐபிஎஸ்., | 24.05.2001 - 20.09.2001 |  |
| வி.கே.ராஜகோபாலன், ஐபிஎஸ்., | 20.09.2001 - 10.06.2002 |  |
| ஜி. திலகவதி, ஐபிஎஸ்., | 10.06.2002 - 05.03.2003 |  |
| ஜி.நாஞ்சில் குமரன், ஐபிஎஸ்., | 05.03.2003 - 20.05.2006 |  |
| எஸ்.கே.உபாத்தியாய், ஐபிஎஸ்., | 20.05.2006 - 20.05.2008 |  |
| கே. நடராஜன், ஐபிஎஸ்., | 20.05.2008 - 31.12.2008 |  |
| கே. ராமனுஜம், ஐபிஎஸ்., | 01.01.2009 - 06.10.2009 |  |
| போலநாத், ஐபிஎஸ்., | 07.10.2009 - 20.05.2011 |  |
| கே.ஆர்.சியாம் சுந்தர், ஐபிஎஸ்., | 21.05.2011 - 26.05.2011 |  |
| கே.பி.மகேந்திரன், ஐபிஎஸ்., | 08.06.2011 - 25.12.2011 |  |
| டி.கே.ராஜேந்திரன், ஐபிஎஸ்., | 28.12.2011 - 19.09.2012 |  |
| எ.கே.டோக்ரா, ஐபிஎஸ்., | 19.09.2012 - 31.12.2013 |  |
| ஜி.வெங்கடராமன், ஐபிஎஸ்., (i/c) | 01.01.2014 - 24.03.2017 |  |
| எம்.என்.மஞ்சுநாதா, ஐபிஎஸ்., | 24.03.2017 - 19.04.2018 |  |
| கே. ஜெயந்த் முரளி, ஐபிஎஸ்., | 30.04.2018 - 02.06.2019 |  |
| விஜய் குமார், ஐபிஎஸ்., | 03.06.2019 - 30.09.2020 |  |
| கே. ஜெயந்த் முரளி, ஐபிஎஸ்., | 30.09.2020 - 26.02.2021 |  |
| பி. கந்தசாமி, ஐபிஎஸ்., | 11.05.2021- 30.04.2023 |  |
| அபை குமார் சிங், ஐபிஎஸ்., | 05.05.2023 F.N. - till date | } |
# ஊழல் தடுப்பு மற்றும் கண்காணிப்பு இயக்குநரகம்

## தொடர்புடைய நபர்கள்

- லத்திகா சரண், கூடுதல் இயக்குநர்
- சவுக்கு சங்கர், அரசியல் விமர்சகர்
# கௌதம சன்னா

**கௌதம சன்னா** (*Gowthama Sanna*) இந்தியாவில், குறிப்பாக தமிழ்நாட்டில் உள்ள தலித்துகள், பழங்குடியினர் மற்றும் விளிம்புநிலை சமூகங்களுக்கான மனித உரிமைகளை மேம்படுத்துவதற்காக தொடர்ந்து குரல் கொடுத்து வருகிறார். சமூக-அரசியல் ஆர்வலராகவும், சித்தாந்தவாதியாகவும் ஓர் எழுத்தாளராகவும் நன்கு அறியப்படுகிறார். தலித் அரசியல் மற்றும் சமூகவியல் படைப்பாளியான இவர் 1995 ஆம் ஆண்டு முதல் பல தமிழ் இதழ்களில் என்பதுக்கும் மேற்பட்ட கட்டுரைகளை வெளியிட்டுள்ளார். இவர் பிறருக்கு உதவி செய்யும் குணம் கொண்டவர் மற்றும் எல்லோரிடமும் அன்பாக பேசுபவர். ஜெய்பீம் அறக்கட்டளை மற்றும் ஜெய்பீம் 2.0 -திட்டங்களின் ஒருங்கிணைப்பாளராகவும் அம்பேத்கரியம் என்ற நூலின் 50 தொகுதிகளின் தொகுப்பாசிரியராகவும் மற்றும் ஊர்தோறும் அம்பேத்கர் படிப்பகம் உருவாக்கும் திட்டத்தின் ஒருங்கிணைப்பாளராகவும் உள்ளார். கட்சியின் பல்வேறு முகாம்கள் நடத்தியது மற்றும் 2012 ஆம் ஆண்டில் இணைய மாநாடு நடத்தியது போன்றவை கௌதம சன்னாவின் குறிப்பிடத்தக்க சில பணிகளாகும்.
# கௌதம சன்னா

## சமுகப் பணிகள்

2021 ஆம் ஆண்டு முதல் தமிழ்நாடு பௌத்தர்கள் சங்கத்தின் நிறுவனராகவும் தலைமை ஒருங்கிணைப்பாளராகவும் செயற்பட்டு வ்ருகிறார்.. 1996 ஆம் ஆண்டில் அம்பேத்கரிய பயிற்சிப் பள்ளி மற்றும் சமூக மாற்றத்திற்கான அமைப்பை நிறுவினார். அம்பேத்கரியம் மற்றும் தலித் வரலாற்று ஆவணங்களை மக்கள் மயப்படுத்துவதும் இவ்வியக்கத்தின் நோக்கமாகும். தமிழகத்தின் பல்வேறு இடங்களில் தலித் சுவடுகள் புகைப்படக் கண்காட்சிகளையும் ஏராளமானக் கருத்தரங்குகளையும் நடத்தினார். உயர்கல்வி மற்றும் உயராய்வுக் கல்வித் துறைகளில் மறுக்கப்பட்ட இடஒதுக்கீட்டினைப் பாதுகாக்கும் நோக்கில் அணைத்துக் கல்லூரி தலித் மாணவ மாணவியர் பேரவையை உருவாக்கினார். தர்மபுரி மாணவியர் 3 பேர் பேரூந்தில் எரித்துக் கொல்லப்பட்ட சம்பவத்தை எதிர்த்து பெரிய போராட்டத்தை ஒருங்கிணைத்தார். இதன் விளைவாக விசாரணைக் கமிசன் அமைப்பதற்கும் குற்றவாளிகள் தண்டிக்கப்படுவதற்கும் காரணமான போராட்டமாக இப்போராட்டம் அமைந்தது குறிப்பிடத்தக்கதாகும்.  
2003-2005 ஆம் ஆண்டுகளில் தென்னிந்திய தலித் எழுத்தாளர் மற்றும் கலைஞர்கள் பேரவையின் பொதுச் செயலாளராக ஒரு மாநாடு, பல கருத்தரங்குகள் மற்றும் ஏராளமான பயிலரங்குகளை இவ்வமைப்பு மூலம் நடத்தினார். பஞ்சமி நில மீட்பு இயக்கத்தை தமிழகம் முழுமைக்கும் கட்டமைத்ததுடன் மாநிலந் தழுவியப் போராட்டங்களையுன் இவ்வமைப்பு முன்னெடுத்தது.  
சமூகப்பணிகள் மீது தீராப் பற்றும், நேர்மையும், நெஞ்சுறமும் கொண்டவர்.
# கௌதம சன்னா

## இலக்கியப் பணிகள்

1. மதமாற்றத் தடைச்சட்டம் வரலாறும் விளைவகளும்
1. பண்டிதரின் கொடை
1. க.அயோத்திதாச பண்டிதர்,
1. குறத்தியாறு
1. திருவள்ளுவர் யார்?
1. கலகத்தின் மறைபொருள்,
1. இட ஒதுக்கீட்டின் மூல வரலாறு,
1. Dialogues on Anti Castes Politics.
1. அம்பேத்கரின் மனிதர்.
1. அம்பேத்கரியம் வழிகாட்டி
# கிளாடியா செய்ன்பாம் பார்டோ

**கிளாடியா செய்ன்பாம் பார்டோ** (*Claudia Sheinbaum Pardo*) (பிறப்பு 24 சூன் 1962) என்பவர் ஒரு மெக்சிகோ அரசியல்வாதி, அறிவியலாளர் மற்றும் கல்வியாளர், மெக்சிகோவின் தேர்வுக் குடியரசுத் தலைவரும் இப்பதவிக்குத் தேர்ந்தெடுக்கப்பட்ட முதல் பெண் அரசுத் தலைவரும் ஆவார். இவர் இடதுசாரி அரசியல் இயக்கமான மொரெனா தேசிய மறுசீரமைப்பு இயக்கத்தின் உறுப்பினர் ஆவார்.  
2000 முதல் 2006 வரை இவர் மெக்சிகோ நகர அரசத் தலைவராக இருந்த பதவிக்காலத்தில் செய்ன்பாம் சுற்றுச்சூழல் பகுதி செயலாளராகவும் ஆண்ட்ரேஸ் மனுவேல் லோபஸ் ஓப்ரடாரின் எதிர்காலத் தலைவராகவும் இருந்தார். இவர் 2015 முதல் 2017 வரை திலால்பான் பாரோவ் நகரத்தந்தையும் ஆவார். 2018 தேர்தலில் மெக்சிகோ நகரத்தின் அரசுத் தலைவராகத் தேர்ந்தெடுக்கப்பட்டார். இந்தப் பதவியில் இருந்த போது சட்ட அமலாகத்தின் வலயப்படுத்தல் பரப்புரையில் ஈடுபட்டார்.  
தொழில்முறை அறிவியலாளராக, செய்ன்பாம் மெக்சிகோ தேசிய தன்னாட்சிப் பல்கலைக்கழகத்தில் ஆற்றல் பொறியியலில் முனைவர் பட்டத்தைப் பெற்றார். இவர் ஆற்றல், சுற்றுச்சூழல், வளங்குன்றா வளர்ச்சி ஆகிய தலைப்புகளில் 100 கட்டுரைகள் மற்றும் இரண்டு புத்தகங்களை எழுதியுள்ளார். இவர் 2018-ஆம் ஆண்டில் பருவநிலை மாற்றத்துக்கான பன்னாட்டு அரசுக் குழுவிற்குப் பங்களித்தார். பிபிசியால் தேர்ந்தெடுக்கப்பட்டுள்ள 100 பெண்களில் இவரும் ஒருவர் ஆவார்.  
2023, சூனில் செய்ன்பாம் அரசுத் தலைவராகப் பணியாற்றிய தனது பதவியிலிருந்து விலகி 2024-ஆம் ஆண்டுத் தேர்தலில் மொரீனா அரசுத் தலைவர் வேட்பாளராக வேட்புமனுத் தாக்கல் செய்தார். செப்டம்பர் 2023-இல், இவர் கட்சியில் தனது நெருங்கிய எதிர்ப்பாளரான மேனாள் வெளியுறவுத் துறை செயலாளர் மார்சிலோ எப்ரார்டு வேட்புமனுவினைத் தோற்கடித்தார். 2024 ஆம் ஆண்டு சூன் மாதத்தில் செய்ன்பாம் மெக்சிகோ பொதுத்தேர்தலில் மிகப்பெரும் வெற்றி பெற்றார். செய்ன்பாம் அரசப் பொறுப்பேற்ற பிறகு, இவர் தான் முதல் பெண் மெக்சிகோ அரசத்தலைவர் ஆவார். மேலும், முதல் யூதப் பின்னணியிலிருந்து வந்த முதல் பெண் அரசுத் தலைவரும் ஆவார்.
# பிரணிதி

**பிரணிதி பிரவீன் குமார்** (*Praniti Praveen Kumar*) தமிழ்நாட்டைச் சேர்ந்த ஒரு இந்தியப் பின்னணிப் பாடகி ஆவார். இவர் தமிழ் மொழி இசைத் தொகுப்புகள் மற்றும் திரைப்படங்களுக்கு பாடல்களைப் பதிவு செய்துள்ளார், மேலும் பல திரைப்படங்களில் தோன்றியுள்ளார்.
# பிரணிதி

## தொடக்க கால வாழ்க்கை.

பிரணிதி பிரவீன் குமார் நவம்பர் 5,2008 அன்று இந்தியாவின் சென்னையில் பிறந்தார். 18 மாத வயதில், டாக்டர் அம்பேத்கராக மேடையில் நடிக்கும் வாய்ப்பு கிடைத்தது, மேலும் முதல் பரிசை வென்றார். முன் பள்ளிப் படிப்புடன், சென்னையில் உள்ள கே. எம். இசை மற்றும் தொழில்நுட்பக் கல்லூரியில் (ஆஸ்கர் விருது வென்ற ஏ. ஆர். ரஹ்மானின் முயற்சி) மேற்கத்திய குரலிசையைக் கற்றுக்கொள்வதன் மூலம் தனது இசைப் பயணத்தைத் தொடங்கினார். இந்திய இந்துஸ்தானி பாரம்பரிய இசைக்கலைஞர்களின் குடும்பமான குலாம் முஸ்தபா கானிடமிருந்து இந்துஸ்தானி பாணியில் பாடுவதை நோக்கி பிரணிதி தனது கற்றலை விரிவுபடுத்தினார்.
# பிரணிதி

## தொழில் வாழ்க்கை

2015 ஆம் ஆண்டில் சன் நெட்வொர்க்கின் "சன் சிங்கர் சீசன்-4" பாடும் மெய்நிகர் நிகழ்ச்சியின் பட்டத்தை வென்ற பிறகு பிரணிதியின் பாடும் வாழ்க்கை தொடங்கியது. 2017 ஆம் ஆண்டில், *சரவணன் இருக்க பயமேன்* என்ற திரைப்படத்தில் இசை இயக்குநர் டி. இமானால் பின்னணிப் பாடகராக பிரணிதி அறிமுகப்படுத்தப்பட்டார். 2018 ஆம் ஆண்டில், பிரணிதி தமிழ் மற்றும் தெலுங்கில் பிரபலமான நாட்டுப்புறப் பாடலான "பாப்பரா பாப்பா" உடன் பிரபு தேவாவின் *லட்சுமி* திரைப்படத்தின் ஒரு பகுதியாக இருந்தார். அவர் இசை நிகழ்ச்சிகளில் பங்கேற்று வெளிநாடுகளில் சிறந்த திறமையான பின்னணிப் பாடகர்களுடன் நிகழ்த்தியுள்ளார். முன்னணிக் கலைஞராக பிரணிதி ஒரு பெரிய மலேசிய இசை நிகழ்ச்சியில் "*டாஸ்லிங் தமிழச்சி*" விருது பெற்றார். "*ஷேப் ஆஃப் யூ*" மற்றும் "*டெஸ்பாசிட்டோ*" உள்ளிட்ட அவரது பல பாடல்கள் வைரலாகிவிட்டன. பிரணிதியின் வலையொளி அலைவரிசை ஒரு மில்லியனுக்கும் அதிகமான சந்தாதாரர்களைக் கொண்டுள்ளது.  
பிரணிதியின் நடிப்பு வாழ்க்கை 2017 ஆம் ஆண்டில் அருவி என்ற பிளாக் பஸ்டர் திரைப்படத்தில் குழந்தை நடிகையாகத் தொடங்கியது, அதில் அவர் அதிதி பாலனின் குழந்தை வேடத்தில் நடித்தார். குழந்தைகளை மையமாகக் கொண்ட *ஷாட் பூட் த்ரீ* என்ற திரைப்படத்தில் பூவையாருடன் இணைந்து முக்கியக் கதாபாத்திரத்தில் நடித்துள்ளார். வரவிருக்கும் திரைப்படங்களான "மழாய் பிடிகாடா மணிதன்" மற்றும் "கண்ணான கண்ணே" ஆகியவற்றில் முக்கிய வேடங்களில் நடித்துள்ளார்.
# பிரணிதி

## பின்னணிப் பாரடகராக

**பின்னணிப் பாடகராக**  
| 2017 | "லங்கு லங்கு" | *சரவனன் இருக்க பயாமேன்* | தமிழ் |  |
| --- | --- | --- | --- | --- |
| "குக்கோட்டி குனாட்டி" | *அருவி* | தமிழ் |  |  |
| 2018 | "பாப்பாரப்பா" | *லட்சுமி* | தமிழ், தெலுங்கு |  |
| 2019 | "அந்தங்கா லீனா" | *யேடு சேபால கதா* | தெலுங்கு | } |